આપણે અહી કોઇ રાજકીય વ્યક્તિ અથવા પાર્ટીનો પ્રચાર નથી કરવો પણ સ્પર્ધાત્મક પરીક્ષાઓની તૈયારી કરતા મારા વિદ્યાર્થી ભાઇ બહેનોને એક નમ્ર વિનંતી કરીશ કે તેઓ આ દેશનું ભવિષ્ય છે અને જો તેઓ યોગ્ય મતદાન કરશે તો જ તેઓ આ દેશના ભવિષ્યને ઉજ્જવળ બનાવી શકશે અને તો જ યુવા ધનનો યોગ્ય ઉપયોગ થયો ગણાશે. ‘યોગ્ય મતદાન’ શબ્દ કદાચ પુરતો છે કારણકે આજનો દરેક ભારતીય એ જ્ઞાન ધરાવે છે કે કોણ યોગ્ય છે અને કોણ અયોગ્ય! મતદાન અધિકાર ધરાવતા દરેક વિદ્યાર્થીઓ મતદાન કરી પોતાનું કર્મ અને ધર્મ બન્નેનું પાલન કરે તેવી આશા રાખવામાં આવે છે. અહી ફરી એકવાર યાદ અપાવવું જરૂરી છે કે ‘મતદાન કરવું એ કર્મ છે અને યોગ્ય મતદાન કરવું એ ધર્મ છે’.